শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ)
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার বাংলাদেশের চলচ্চিত্রের জন্য সর্বাপেক্ষা সম্মানীয় পুরস্কার, যা জাতীয় চলচ্চিত্র পুরস্কারের অংশ হিসাবে শ্রেষ্ঠ চলচ্চিত্রসমূহকে ১৯৭৬ সাল থেকে দেওয়া হচ্ছে। প্রথমবারের মত নারায়ণ ঘোষ মিতা পরিচালিত লাঠিয়াল চলচ্চিত্রটি এ পুরস্কার পাওয়ার গৌরব অর্জন করে। ২০১৪ সালের জন্য শ্রেষ্ঠ চলচ্চিত্রের জন্য ঘোষিত হয় বৃহন্নলা, কিন্তু গল্প চুরির অভিযোগে পুরস্কার কমিটি তা বাতিল করে এবং পরবর্তীতে নেকাব্বরের মহাপ্রয়াণ চলচ্চিত্রটিকে শ্রেষ্ঠ চলচ্চিত্রের পুরস্কার প্রদান করা হয়। এ পর্যন্ত সর্বাধিক ৭ বার জাতীয় চলচ্চিত্র পুরস্কারের শ্রেষ্ঠ চলচ্চিত্র বিভাগে পুরস্কার পায় ইমপ্রেস টেলিফিল্ম প্রযোজিত চলচ্চিত্র।